A 25 d'abril de 1974, es va aconseguir, finalment, el principal objectiu i somni de l'oposició: la caiguda de la dictadura. El cop que va acabar amb la dictadura va ser efectuat pels militars del MFA, amb la col·laboració de la població. Va ser coneguda com la Revolució dels Clavells. Aquest dia, els militars del MFA van marxar sobre Lisboa, la seu del Govern. Els quarters militars que suposadament donaven suport al règim, es van rendir i es van ajuntar als militars del MFA. El règim va caure sense haver-hi gairebé qui el defensés. Aquesta revolució va culminar amb la rendició de Marcello Caetano, a la fi del dia. Va ser una revolució "no-sagnant" i "pacífica" (van ser morts només 4 manifestants per l'antiga policia política que encara resistia a la seva seu).